rejauldu/bengali-wikipedia huggingface dataset:
লুৎফি পাশা (, Luṭfī Paşa; Modern Turkish: Lütfi Paşa, পরিপূর্ণ ভাবে দামাত চেলেবি লুৎফি পাশা;  ১৪৮৮ – ২৭ মার্চ ১৫৬৪, দিদিমোতেইচো) ছিলেন একজন অটোমান রাজ্যপাল, জেনারেল, এবং উজিরে আজম, সুলতান প্রথম সুলাইমান এর অধিনে, ১৫৩৯ থেকে ১৫৪১ পর্যন্ত।İsmail Hâmi Danişmend, Osmanlı Devlet Erkânı, Türkiye Yayınevi, İstanbul, 1971 (Turkish)  জীবন লুৎফি একজন আলবেনিয়ান ছিলেন [2] ভ্লোরাK. Dervishi "Kryeministrat dhe ministrat shqiptare ne 100 vjet" থেকে দেবশিরমের যুবক হিসাবে, তিনি তাঁর খ্রিস্টান পিতা-মাতার কাছ থেকে চুরি হয়ে দ্বিতীয় বায়েজিদের হারেম-ই-হাসে রেখেছিলেন, যেখানে তিনি ইসলামে পুরোপুরি আত্মপ্রকাশ করেছিলেন।  প্রাসাদের বাহিরে তাঁর প্রথম নিয়োগের কাজ কাস্তামুনির সানজাকবেই ছিল এবং পরবর্তীকালে তিনি করামানের বেলারবে হন।  লুৎফি পাশা তাঁর আসফনেম পরিচয় করিয়ে দিয়ে তাঁর জীবনের এই বিবরণ দিয়েছিলেন।  তবে, তিনি তার অ্যাপয়েন্টমেন্টের তারিখগুলি দেন না এবং প্রাসাদে প্রবেশের আগে তাঁর জীবনের সমস্ত বিবরণ বাদ দেন।  তিনি সম্ভবত প্রথমে আইদিের পরে এবং পরে ইয়ানিয়া (ইওনিনা) এর সানজাকবেই হিসাবে কাজ করেছিলেন, যেহেতু ফারিদুন বে একটি লাটফি বে উল্লেখ করেছেন যিনি ১৫২২ সালে রোডস অবরোধে আইয়েনের সানজাকবি (ফেরিদুন বে, মানসেয়েত-আল-সেল্টিন, ইস্তানবুল) হিসাবে কাজ করেছিলেন।  ১২৭৪ হি /১৮৫৭) এবং একজন লুউফি বে যিনি ১৫২৯ সালে ভিয়েনা অবরোধে ইয়ানার সানজাকবি (ইবিড। প্রথম, ৫৭৩) হিসাবে কাজ করেছিলেন।  এই উল্লেখগুলি ভবিষ্যতের উজিরে আজম লুৎফি পাশার পক্ষেও হতে পারে, যেহেতু পরবর্তীকালে তিনি নিজেই বলেছিলেন যে এই দুটি অভিজানে অংশ নিয়েছেন (লুৎফি পাশা, দেভলেত-ই-আল-ই উসমান, এডি। আলী, ইস্তানবুল ১৩৪১ / ১৯২২–৩,  ৩)।  তাঁর বইতে তিনি এই প্রশ্নে চাপ দিয়েছিলেন যে অটোমান সুলতানরা যারা আরব ছিল না তারা খলিফার উপাধি গ্রহণ করতে পারে কি না।  ৯৪১ / ১৫৩৪–৫ সালে তিনি তৃতীয় উজির হন।  এই সময়ের মধ্যে, তিনি নিজের অ্যাকাউন্টে, পূর্ব আনাতোলিয়ায় সাফাভিদের বিরুদ্ধে এবং সিরিয়ান ও মিশরের মামেলুকদের বিরুদ্ধে প্রথম সেলিমের যুদ্ধে কাজ করেছিলেন। প্রথম সুলাইমানের অধীনে, তিনি ১৫২১ সালে বেলগ্রেড এবং ১৫২২ সালে রোডসের প্রচারে অংশ নিয়েছিলেন।  আয়াস মেহমেদ পাশার মৃত্যুর পরে ১৫৩৯ সালে তিনি উসমানীয় সাম্রাজ্যের উজিরে আজম হয়েছিলেন (যিনি পারগালি ইব্রাহিম পাশার মৃত্যুদণ্ডের পরে তিন বছর তাঁর পদে ছিলেন)।  ১৫১৪ সালে পাশা একজন ব্যভিচারীকে অত্যধিক কঠোর শাস্তির অভিযোগের পরে তিনি স্ত্রী সুলাইমানের বোন শাহ সুলতানকে মারধর করেন।  রাজকন্যা তাকে সুলাইমানের অনুমতিক্রমে তালাক দেয় এবং সুলতান তাকে পদচ্যুত করেন, হাদিম সুলেইমান পাশাকে নতুন উজিরে আজম নিযুক্ত করেন।  কর্মকাণ্ড তিনি মূলত ধর্মীয় বিষয় নিয়ে ইতিহাসের উপরে ২১ টি রচনা লিখেছিলেন, এর মধ্যে ১৩ টি আরবিতে এবং ৮ টি তুর্কি ভাষায় রচিত।  তাঁর দুটি রচনা হল আসফনাম, মন্ত্রীদের জন্য এক ধরনের আয়না এবং দেভলেত-ই-আল-ই উসমান, অটোমান ইতিহাস নিয়ে কাজ করেছিলেন এবং সুলতান দ্বিতীয় বায়েজিদ সহ প্রথম সেলিম এবং প্রথম সুলাইমান এর রাজত্বকালীন অভিজ্ঞতা অর্জন করেছিলেন।E. J. Brill's First Encyclopaedia of Islam, 1913–1936, M. Th. Houtsma, page 55  জনপ্রিয় সংস্কৃতিতে ডাবিংকৃত তুর্কি ধারাবাহিহ সুলতান সুলেমানে লুৎফি পাশা চরিত্র অভিনয় করেন, তুর্কি অভিনেতা Mehmet Özgür।  তথ্যসূত্র  বিষয়শ্রেণী:পাশা বিষয়শ্রেণী:১৫৬৪-এ মৃত্যু বিষয়শ্রেণী:উসমানীয় আলবেনীয়
নিষ্কামী দৃশ্যমানতা ও শিক্ষা নেটওয়ার্ক (এভিইএন) হল একটি অনলাইন কমিউনিটি যা ২০০১ সালে ডেভিড জে দ্বারা প্রতিষ্ঠিত হয়েছিল এবং ২০২২ সালের জুন থেকে এটি ৫০১(সি)৪ অলাভজনক প্রতিষ্ঠান হিসেবে নিবন্ধন নেয়।  মাইকেল ডোরের (যিনি যুক্তরাজ্যে এভিইএন-এর একজন সদস্য) মতে  ২০২১ সালে এর সদস্য সংখ্যা ছিল ১,৩৫,৫৩৯ জন।    উদ্দেশ্য  ওয়েবসাইটটি প্রথম শুরু করার সময়, এভিইএন-এর প্রধান লক্ষ্য ছিল "সম্প্রদায় গড়ে তোলা এবং... যৌন অভিমুখিতা হিসেবে নিষ্কামিতাকে বৈধতা দেওয়া।"   এভিইএন একই সাথে একটি তথ্যমূলক প্ল্যাটফর্ম, সম্প্রদায়কে উৎসাহিত করার স্থান এবং আলোচনার সুবিধার্থে একটি ফোরাম হিসেবে কাজ করে।     প্রভাব    নিষ্কামিতা সম্পর্কে একাডেমিক বোধগম্যতা উন্নত করা  ২০০৮ সালে ক্রিস্টিন এস. শেরারের নিষ্কামিতা পরিচয়ের উপর পরিচালিত একটি গবেষণা প্রকাশিত হয়েছিল যা ১০২ জন ব্যক্তির জরিপের প্রতিক্রিয়া বিশ্লেষণের উপর কাজ করে যারা নিজেদের নিষ্কাম বলে পরিচয় দিয়েছিলেন।  এই গবেষণাটি এমন এক সময়ে একাডেমিক গবেষণায় নিষ্কাম দৃষ্টিভঙ্গি নিয়ে আসে যখন নিষ্কামিতার বিষয়ে তুলনামূলকভাবে খুব কম একাডেমিক গবেষণা পাওয়া যেত, এবং এমনকি এটিকে কেবল আচরণ বা আকাঙ্ক্ষার পরিবর্তে একটি পরিচয় হিসেবে বিবেচনা করাও কম হত।  এই গবেষণার অংশগ্রহণকারীদের এভিইএন-এর ওয়েবসাইটের মাধ্যমে খুঁজে বের করা হয়েছিল এবং যুক্ত করা হয়েছিল। প্রয়োজনীয় অংশগ্রহণকারীদের অর্জনের ক্ষমতা বৃদ্ধিতে অবদান রাখার পাশাপাশি, এভিইএন অংশগ্রহণকারীদের দেওয়া প্রতিক্রিয়াগুলোও অবহিত করার জন্য কাজ করেছে। উদাহরণস্বরূপ, যখন তাদের কাছে নিষ্কাম পরিচয়ের অর্থ কী তা বর্ণনা করতে বলা হয়েছিল, তখন ৪৪% উত্তরদাতা এভিইএন-এর ওয়েবসাইটে পাওয়া নিষ্কামের সংজ্ঞার সাথে ঘনিষ্ঠভাবে প্রতিধ্বনিত হয়েছেন।  এই প্রশ্নের উত্তরে একজন উত্তরদাতা সরাসরি এভিইএন-এর কথা উল্লেখ করেছেন।  শেরারের গবেষণাটি তখন থেকে অনেক গবেষণায় উদ্ধৃত করা হয়েছে, যা ইঙ্গিত করে যে এতে এভিইএন-এর অবদান একাডেমিক গবেষণায় আরও প্রভাব ফেলেছে।    হাইপোঅ্যাকটিভ সেক্সুয়াল ডিজায়ার ডিসঅর্ডার (এইচএসডিডি) এবং ডিএসএম-৫  এভিইএন, এভিইএন ডিএসএম টাস্ক ফোর্স তৈরি করে। মার্কিন মনোচিকিৎসক সমিতি যখন নতুন ডায়াগনস্টিক অ্যান্ড স্ট্যাটিস্টিক্যাল ম্যানুয়াল অফ মেন্টাল ডিসঅর্ডারস ( ডিএসএম-৫) সংশোধনের প্রচেষ্টা শুরু করে, তখন এই টাস্ক ফোর্স যৌন ইচ্ছাজনিত ব্যাধি সম্পর্কিত পরিবর্তনের জন্য আবেদন করার চেষ্টা করে।     ক্রিয়াকলাপ  এভিইএন-এর একটি কেন্দ্রীয় অংশ হল কমিউনিটি ফোরাম যেখানে ব্যবহারকারীরা নিষ্কামিতা সম্পর্কিত তাদের অভিজ্ঞতা সম্পর্কে পোস্ট করেন।  ফেমেস্টেলাকে দেওয়া এক সাক্ষাৎকারে, জে  যারা নিজেদের যৌনতা সম্পর্কে অনিশ্চিত তারা নিজেদেরকে আরও ভালোভাবে বোঝার জন্য এই ধরনের উন্মুক্ত স্থানের গুরুত্ব তুলে ধরেন।  ফোরামগুলো অনেক ভাষায় বিদ্যমান আছে।    প্রকাশনা  এভিইএন প্রতি চার মাস অন্তর এভিইএনইউস নামে একটি নিউজলেটার প্রকাশ করে। এটি সম্প্রদায় থেকে বিভিন্ন বিষয়বস্তু সংগ্রহ করে এবং এতে গল্প, কবিতা, প্রবন্ধ অন্তর্ভুক্ত থাকে। এবং এতে ফোরাম থেকে নানা আলোচনার অংশও প্রকাশ করা হয়।    তথ্যসূত্র    বহিঃসংযোগ    ওয়েবসাইট  বিষয়শ্রেণী:২০০১-এ প্রতিষ্ঠিত সংগঠন বিষয়শ্রেণী:২০০১-এ প্রতিষ্ঠিত ইন্টারনেট সম্পত্তি বিষয়শ্রেণী:আন্তর্জাতিক এলজিবিটিকিউ সংগঠন বিষয়শ্রেণী:নিষ্কামিতা
জেমস্‌ স্কট (" জিমি ") কনর্স (পূর্ব সেন্ট লুইসে জন্ম সেপ্টেম্বর ২, ১৯৫২, ইলিনয়) একজন প্রাক্তন মার্কিন টেনিস চ্যাম্পিয়ন যিনি ছিলেন জুলাই ১৯৭৪ থেকে অগষ্ট ১৯৭৭ পর্যন্ত ১৬০ লাগাতার সপ্তাহের জন্য বিশ্বের ১ নম্বর খেলোয়াড়। এছাড়াও তিনি তার ক্যারিয়ারে আরও ৮ বার বিশ্বের ১ নম্বর খেলোয়াড় ছিলেন। তিনি আটটি গ্রান্ড স্লাম একক টাইটেল এবং দুই গ্রান্ড স্লাম ডবলস্‌ টাইটেল জয় করেন। তাকে সর্বকালের সেরা পুরুষ টেনিস খেলোয়াড়দের একজন হিসেবে বিবেচনা করা হয়। বর্তমানে, তিনি মার্কিন টেনিস খেলোয়াড় অ্যান্ডি রডিকের কোচ হিসেবে দায়িত্ব পালন করছেন ।  বিষয়শ্রেণী:১৯৫২-এ জন্ম বিষয়শ্রেণী:মার্কিন টেনিস খেলোয়াড় বিষয়শ্রেণী:অস্ট্রেলিয়ান ওপেন বিজয়ী বিষয়শ্রেণী:ইউএস ওপেন বিজয়ী বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:উইম্বলডন বিজয়ী বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ টেনিস খেলোয়াড় বিষয়শ্রেণী:মার্কিন আত্মজীবনীকার বিষয়শ্রেণী:পুরুষদের দ্বৈতে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:টেনিস ধারাভাষ্যকার
প্রায়-ইতিহাস বলতে  সেই সময়কে বোঝায় যখনকার লিখিত উপাদান পাওয়া গেছে, কিন্তু তা আজও পড়া যায়নি।সত্যসৌরভ জানা, মেহরগড়ঃ হরপ্পা সভ্যতার গ্রামীণ পটভূমি, পৃষ্ঠা ১৯ এটি প্রাক-ইতিহাস ও ইতিহাস যুগের মধ্যবর্তী সময়কাল। মেহেরগড় সভ্যতা হল একটি প্রায়-ইতিহাস যুগের একটি সভ্যতা। হরপ্পা সভ্যতায় লিপির প্রচলন হয়েছিল কিন্তু, “সিন্ধু লিপি” নামে হরপ্পা সভ্যতার এই লিপির পাঠোদ্ধার করা সম্ভব হয়নি। তবে বিভিন্ন ঐতিহাসিক তাম্র ব্রোঞ্জ ব্যবহারের সূত্রপাত থেকে লৌহ যুগের সূচনা পর্যন্ত কাল পর্বটিকে প্রায় ঐতিহাসিক যুগ চিহ্নিত করেছেন। ১৯৫১ খ্রিস্টাব্দে ক্রিস্টোফার হকার প্রথম বিশ্ব প্রাগৈতিহাসিক সম্মেলনে সভাপতির ভাষনে প্রায় ইতিহাস সম্বন্ধীয় ধারণা প্রকাশ করেন। খ্রিস্টপূর্ব পাঁচ হাজার থেকে এক হাজার দুই শত খ্রিস্ট -পূর্বাব্দ পর্যন্ত সময়কাল হল প্রায় ইতিহাস পর্ব। ভারতের ক্ষেত্রে তাম্র ব্রঞ্জ থেকে লৌহ যুগের সূচনা কাল পর্যন্ত সময়কালকে প্রায় ইতিহাস পর্ব হিসাবে বোঝানো হয়।রাজু শেঠ, ভারতের ইতিহাস ও জাতীয়মুক্তি সংগ্রাম, পৃষ্ঠা ৫    তথ্যসূত্র   বিষয়শ্রেণী:ঐতিহাসিক যুগ
কালুরঘাট বেতার কেন্দ্র বাংলাদেশের স্বাধীনতার সাথে নিবিড়ভাবে জড়িত। ২৬ মার্চ ১৯৭১, সন্ধ্যে ৭.৪০মিনিট, আওয়ামী লীগের এম এ হান্নান  দৈনিক ইত্তেফাক দৈনিক সমকাল এবং ১৯৭১ সালের ২৭ মার্চ তৎকালীন সেনাবাহিনীর মেজর ও পরবর্তিতে বাংলাদেশের রাষ্ট্রপতি জিয়াউর রহমান বাংলাদেশের স্বাধীনতা ঘোষণা করেন।http://ittefaq.com.bd/content/2007/03/28/news0234.htm  দৈনিক প্রথম আলো  এছাড়া অন্য মতে এ দুটির আগেও প্রথম ঘোষণা দেওয়া হয় ২৬শে মার্চ ১৯৭১, দুপুর ২.১০ মিনিট এবং এই ঘোষণাটি দেন আওয়ামী লীগের এম এ হান্নান। [এই লেখাটা প্রকাশিত হয়েছিল চট্টগ্রামের প্রখ্যাত ভাষা সৈনিক কবি মাহবুবুল আলম চৌধুরী (যিনি লিখেছিলেন একুশের প্রথম কবিতা, 'কাঁদতে আসিনি ফাঁসির দাবী নিয়ে এসেছি') সম্পাদিত দৈনিক স্বাধীনতা পত্রিকার ৯ মার্চ১৯৭২ সংখ্যায়। লেখকঃ এম এ হালিম, আগ্রাবাদ সিজিএস কলোনীর বাসিন্দা, তৎকালীন কাস্টমস প্রিভেন্টিভ অফিসার'] রবিবার, ২৩ মে ২০১০, ৯ জ্যৈষ্ঠ ১৪১৭, দৈনিক জনকণ্ঠ  অবস্থান এটি চট্টগ্রাম জেলার পুরাতন চান্দগাঁওএ বহদ্দারহাট সংলগ্ন বাস টার্মিনালের পাশে অবস্থিত। এর পশ্চিমে চট্টগ্রামের স্বাধীনতা কমপ্লেক্স অবস্থিত।   তথ্যসূত্র   বিষয়শ্রেণী:বাংলাদেশের ঐতিহাসিক স্থান বিষয়শ্রেণী:চট্টগ্রামের বিনোদন অনুষ্ঠানস্থল
সারগাম বাংলাদেশের সবচেয়ে পুরনো এবং সফল অডিও ক্যাসেট প্রযোজনাকারী প্রতিষ্ঠানগুলোর একটি।অডিও গান এখন হাঁটছে চলচ্চিত্রের পথে, ০৩ মে ২০১৩।মাতৃভাষার গান, দৈনিক সমকাল, ৩১ মে, ২০১১। ১৯৮৫ সালে তৎকালীন পশ্চিম জার্মানি ফেরত এক বাংলাদেশীর উদ্যোগে এই সারগামের যাত্রা শুরু হয়। সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১।   ইতিহাস  প্রতিষ্ঠার পর থেকেই সারগাম বিভিন্ন ধরনের অ্যালবাম বের করত। তার মাঝে ব্যান্ড গান ছাড়াও আধুনিক, পপ, রবীন্দ্র, নজরুল সহ সব ধারার জনপ্রিয় সব শিল্পীদের অ্যালবাম বের করতো। এর পাশাপাশি সারগাম থেকে মাঝে মাঝে ইংরেজি অ্যালবামও বের হত।  এর ক্যাসেটের কোণায় অ্যালবামের সংখ্যা লেখা থাকতো যেমনঃ সারগাম ১, সারগাম ২। এর ফলে প্রকাশিত অ্যালবামটি সারগামের কত তম অ্যালবাম সেটা সহজে বুঝা যেতো।   বাংলা ব্যান্ডের পৃষ্ঠপোষকতা   বাংলা গানে ব্যান্ডের পথচলা সারগামের হাত ধরে শুরু হয় এবং অন্যতম পৃষ্ঠপোষক হিসেবে এর নাম সবচেয়ে উল্লেখ্যযোগ্য। বাংলাদেশে মেটাল ধারাকে জনপ্রিয় এবং প্রতিষ্ঠিত করতে সারগামের ভূমিকা অবিস্মরণীয়।আন্ডারগ্রাউন্ড ব্যান্ড, মনোয়ারুল হক মনি, দৈনিক জনকন্ঠ, ২৬ এপ্রিল ২০১১।  সারগাম প্রযোজনা করেছে এমন ব্যান্ডের তালিকাঃ   অবসকিউর  সোল্‌স  চাইম  আর্ক  ওয়ারফেজ  নোভা  রেঁনেসা  প্রমিথিউস  মাইলস  এলআরবি  উইনিং  ফিলিংস  মনিটর  উইনডস  শিঞ্জন  মিউজিক টাচ  লেসন  ইভস  সিম্ফনি ইত্যাদি   অ্যালবাম  সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১। এই অ্যালবামে ছিল মাঝ রাতে চাঁদ, ছাইরা গেলাম মাটির পৃথিবী, ভণ্ড বাবা সহ মোট ১২টি গান, যা তৎকালীন সময়ে খুবই জনপ্রিয় হয়েছিলো। এই অ্যালবামটি বাংলা ব্যান্ড গানের সর্বকালের সেরা অ্যালবামগুলোর একটি বিবেচনা করা হয়।  সারগাম থেকে অনেক ব্যান্ডের প্রথম অ্যালবাম বের হয়েছে, যারা পরবর্তিতে জনপ্রিয়তা পেয়েছে। + প্রযোজিত ব্যান্ডের প্রথম অ্যালবাম ব্যান্ডের নাম  অ্যালবামের নাম  সাল অবসকিউর  ভলিউম ১  ১৯৮৫ রেঁনেসা  রেঁনেসা ১  ১৯৮৮ নোভা  নোভা ১- আহবান  এলআরবি  ডাবল অ্যালবাম ১ ও ২ (হকার ও ঘুম ভাঙ্গা শহরে)  আর্ক  মুক্তিযুদ্ধ  উইনিং  উইনিং ১  ওয়ারফেজ  ওয়ারফেজ ১  ফিলিংস  স্টেশন রোড  প্রমিথিউস  স্বাধীনতা চাই   ব্যান্ডের পাশাপাশি জনপ্রিয় শিল্পীদের একক অ্যালবামেও ছিল সারগাম-এর আধিপত্য। + প্রযোজিত শিল্পীর একক অ্যালবাম শিল্পীর নাম  অ্যালবামের নাম  সাল ফেরদৌস আরা  পথহারা পাখি  ১৯৮৫জনপ্রিয় সংগীতশিল্পী ফেরদৌস আরা , রওশন আরা বিউটি, দৈনিক আজাদি, ৩০ জানুয়ারি, ২০১৪।  ফেরদৌস আরা  আকাশের মিটি মিটি তারাফেরদৌস আরা , priyo.com।  ১৯৮৫ ফরিদা পারভীন  লালনের গানফরিদা পারভীন , গুণীজন।  তপন চৌধুরী  সেলফ টাইটেলড (মনে করো)  শেখ ইশতিয়াক  ভাগ্যের ডাক্তার  জেমস  অনন্যা  আইয়ুব বাচ্চু  ময়না  সুমনা হক  কবিতা পড়ার প্রহর  শুভ্রদেব  হ্যামিলনের বাঁশিওয়ালা   + প্রযোজিত অন্যান্য অ্যালবাম শিল্পী/ ব্যান্ডের নাম  অ্যালবামের নাম  সাল অবসকিউর  অবসকিউর ২অবসকিউরের অ্যালবাম   ১৯৮৮ ফিডব্যাক  উল্লাসএক মাকসুদুল হক ও ফিডব্যাক , gunijon.com।   সোলস  এ এমন পরিচয়  ১৯৯২ নকীব খান  স্বপ্ন জড়ানো  ১৯৯৯ নোভা  রাজাকারের তালিকা চাই  ফিলিংস  জেল থেকে বলছি  ফ্রমওয়েস্ট  সে কেমন মেয়ে    তথ্যসূত্র    আরোও দেখুন   বাংলা ব্যান্ড  বিষয়শ্রেণী:১৯৮৫-এ প্রতিষ্ঠিত কোম্পানি
পার্ক হায়াত হায়দ্রাবাদ ভারতের হায়দ্রাবাদের সন্নিকটে থাকা বানজারা পাহাড়ে অবস্থিত একটি জাঁকজমকপূর্ন হোটেল যা ২০১২ সালের ২৯শে এপ্রিল উদ্বোধন করা হয় । ৩২,২৫৬ বর্গমিটার (৩৪৭,২০০ বর্গ ফিট) এলকাজুড়ে নির্মিত হোটেলটি ভারতের শহুরে পার্ক হাইট ধাচের প্রথম এবং পার্ক হাইটের সমগ্র হোটেল ব্যবসার ইতিহাসে ২৯ তম সংযোজন।  ইতিহাস ৩২,২৫৬ বর্গমিটার (৩৪৭,২০০ বর্গ ফিট) এলকাজুড়ে নির্মিত হোটেলটির নির্মাণ কাজ আরম্ভ হয় ২০০৬ সালে। এটি গায়ার্তি হাই-টেক হোটেলের মালিকানাধীন প্রতিষ্ঠান এবং হাইয়াট কর্তৃক পরিচালিত, যা ২০১২ সালের ২৯ শে এপ্রিল উদ্ভোদনকৃত। এটি নির্মাণে খরচ হয়েছিলা আনুমানিক ৭ বিলিয়ন রূপি।  হোটেলটির অবস্থান হোটেলটি সেন্ট্রাল বিজনেজ ডিস্ট্রিক্ট হতে মাত্র ১০ মিনিট দুরে অবস্থিত এবং হাইদ্রারাবাদ কনভেনশন সেন্টার, হাইটেক সিটি, সাইবার টাওয়ার থেকে ২০ মিনিট দুরে অবস্থিত। এটি রাজিব গান্ধি আন্তর্জাতিক বিমানবন্দর থেকে ৩৭ কিমি, সেকুন্দারবাদ রেলস্টেশন থেকে ১৪ কিমি এবং নামপালি রেলস্টেশন থেকে ৮.৬ কিমি দুরত্বে অবস্থিত।  হোটেলটির বর্ণনা হোটেলটির প্রখম ৬ টি তালাতে আছে মোট ১৮৫ টি রুম, ২৪ ট স্যুট এবং এছাড়াও আছে ৪২ টি পরিপাটি সেবাধর্মী এ্যাপার্টমেন্টস যাকে বাসস্থান বলা হয়। পত্যেকটি হোটেল গেষ্টরুমই হাদ্রারাবাদ এর মধ্যে সবচেয়ে বড়, যার পরিমাপ ৪৬৩ বর্গফিট। হোটেল লবিটি মনোমুগ্ধকর জল খেলার বৈশিষ্ট্য নিয়ে ৩৫ ফুট দীর্ঘ সাদা কঠিন কাঠামোর উপর তৈরীকৃত। পার্ক হাইয়াট হলো ভারতের প্রথম হোটেল যেখানে হাইয়াট রেসিডেন্সিয়াল-নকশা যা কিনা ম্যানর নামে পরিচিত-প্রয়োগ করা হয়েছে। অনেকগুলো খাবারের ডাইনিং সমৃদ্ধ হোটেলটিতে আছে একটি লবি লাউঞ্জ- থাকার রুম, খাবারের রুম- দিনব্যাপী খাবার রেস্তোরা, ট্রি-ফোর্নি বার এবং রোস্তারা-  উত্তর ইতালীয় কুইজিন, অরিয়েন্টাল বার এবং রান্নাঘর-  দক্ষিণ পূর্ব এশীয় কুইজিন। হোটেলটিতে আরো আছে স্পা এবং ব্যায়ামের সুব্যবস্থা। এছাড়াও হোটেলটিতে আছে শারীরিকভাবে অসুবিধার সম্মুথীনদের জন্য বিশেষ সুবিধা। হোটেলটির নিরাপত্তা বিভাগ শারীরিকভাবে অসুবিধার সম্মুখীন মেহমানদের প্রতি দিন ভিত্তিক এই বিশেষ সুবিধা প্রদান করে থাকে। যে সকল ক্ষেত্রে রুম খালি করা অত্যন্ত প্রয়োজন, সেসকল ক্ষেত্রে অসুবিধার সম্মুখীন মেহমানরা বিশেষ হোটেলের কর্তৃপক্ষের নিকট হতে বিশেষ সুবিধা প্রাপ্ত হোন এবং তাদেরকে ব্যক্তিগত পর্যায়ে নিরপত্তা বিধান করা হয় হোটেল থেকে। পাবলিক বিশ্রামগার রেস্তোরা, লাউঞ্জ এবং লবি এলকাগুলোতে হুইলচেয়ারের প্রবেশাধিকার রয়েছে এবং সুব্যবস্থা আছেStephanie Johnnidis on 6 April 2012 ।  হোটেলের কক্ষসমূহ  ৪৫ বর্গ মিটার থেকে ১১০ বর্গমিটার গেস্টরুম সমূহ প্রাকৃতিক উপাদান এবং আধুনিক জাঁকজঁমকের মিশ্রনে নির্মিত। বিশালাকার বৃষ্টি ঝরণা এবং আলাদা টাব সমৃদ্ধ প্রধান বাথরুম সমূহ এবং রুমগুলি ৪৬ ইঞ্চি এলসিটি টেলিভিশন সহ অন্যান্য উচ্চ প্রযুক্তি সমৃদ্ধ। স্পা সমৃদ্ধ বাথরুম থেকে শহরের চিত্র দেখা যায় যার সাথে আছে বাথটাব এবং বিশালাকার বৃষ্টি ঝরণা এবং একটি করে ১৭ ইঞ্চি টিভি।হাই-টেক মিডিয় কেন্দ্রতে আছে ৫৫-ইঞ্চি এলসিডি টিভিAmit Dixit ।  ১. পার্ক কিং রুম  ২. পার্ক সুইট কিং রুম  ৩. হাইট কিং  ৪. হাইট টুইন  ৫. হাইট ডিলাক্স কিং  ৪. অনুষ্ঠান সমূহ  হোটেলটি ইউএনডব্লুউটিও, টাটা এর কন্ফারেন্স কেন্দ্র হিসাবে ব্যবহৃত হয়েছিল।  তথ্যসূত্র  বহিঃসংযোগ  পার্ক হাইয়াট হোটেলের প্রাতিষ্ঠানিক ওয়েবসাইট  ভ্রমণকারীদের জন্য তথ্যাবলি  বিষয়শ্রেণী:হায়দ্রাবাদের হোটেল বিষয়শ্রেণী:ভারতের হোটেল
স্বর্ণ মন্দির, শ্রীপুরম ভারতের তামিলনাড়ুর রাজ্যের থিরুমালাইকোডি বা মালাইকোডি শহরের ভেলোর সবুজ পাহাড়ের পাদদেশে অবস্থিত। এটি তিরুপতি থেকে ১২০ কি.মি, চেন্নাই থেকে ১৪৫ কি.মি, পুদুচেরি থেকে ১৬০ কি.মি এবং বেঙ্গালুরু থেকে ২০০ কিলোমিটার দূরে অবস্থিত। মহা কুম্ভঅভিষেক বা মন্দিরের প্রধান দেবতা শ্রী লক্ষ্মী নারায়ণী বা দেবী মহা লক্ষ্মী কে ২৪ আগস্ট ২০০৭ সালে প্রতিষ্ঠা করা হয়েছিল। এই মন্দিরের প্রতিষ্ঠাতা হল শ্রী শক্তি আম্মা। এখানে সকল ভক্তদের স্বাগত জানানো হয়।   পটভূমিঃ  'শ্রীপুরম'-এর প্রধান বৈশিষ্ট্য হ'ল লক্ষ্মী নারায়ণী মন্দির, যার অপরনাম এবং অর্ধ মণ্ডপম স্বর্ণ মন্দির, দেবতা শ্রী লক্ষ্মী নারায়ণীর ( বিষ্ণু নারায়ণের স্ত্রী) আবাসস্থল। মন্দিরটি ১০০ একর জমিতে অবস্থিত এবং ভেলোর-ভিত্তিক দাতব্য ট্রাস্ট, শ্রী নারায়ণী পিদম দ্বারা নির্মিত হয়েছে, যার আধ্যাত্মিক নেতা শ্রী শক্তি আম্মা 'নারায়ণী আম্মা' নামে পরিচিত, মন্দিরের নেতৃত্বে রয়েছে।   মন্দিরের নকশা  মন্দিরের স্বর্ণ আবরণ সঙ্গে, স্বর্ণ ব্যবহার করে মন্দির শিল্প বিশেষজ্ঞ কলাকুশলীদের দ্বারা জটিল কাজ করা হয়েছে। প্রতিটি বিবরণ অযান্ত্রিকভাবে তৈরি করা হয়েছে, যার মধ্যে রয়েছে সোনার দণ্ডকে সোনার ফয়েলে রূপান্তর করা এবং তারপর তামার উপর ফয়েল মাউন্ট করা। ৯ স্তর থেকে ১০ স্তর পর্যন্ত সোনার ফয়েল তামার প্লেটে মাউন্ট করা হয়েছে। মন্দির শিল্পের প্রতিটি বিবরণ বেদ থেকে তাৎপর্য আছে।  শ্রীপুরমের নকশায় একটি তারা আকৃতির পথ (শ্রী চক্র) রয়েছে, যা সবুজ প্রাকৃতিক দৃশ্যের মাঝখানে অবস্থিত, যার দৈর্ঘ্য ১.৮ কিলোমিটারেরও বেশি। যখন কেউ এই 'স্টারপাথ' দিয়ে হেঁটে মাঝখানে মন্দিরে পৌঁছান, তখন তিনি বিভিন্ন আধ্যাত্মিক বার্তাও পড়তে পারেন - যেমন মানুষের জন্মের উপহার, এবং আধ্যাত্মিকতার মূল্য—পথে।   হাসপাতাল(নারায়ণী)  শ্রী নারায়ণী হাসপাতাল ও গবেষণা কেন্দ্রটি তিরপুরম মন্দির কমপ্লেক্সের নিকটে অবস্থিত একটি সাধারণ হাসপাতাল এবং এটি 'শ্রী নারায়ণী পিডাম' চ্যারিটেবল ট্রাস্ট দ্বারাও পরিচালিত হয়।   ছবি গ্যালারী    আরও দেখুন   ভেলোর ফোর্ট  সুবর্ণ মন্দির - অমৃতসরে শিখ মন্দির   তথ্যসূত্র    বহিঃসংযোগ   শ্রীপুরমের অফিসিয়াল ওয়েবসাইট  স্বর্ণ মন্দির ভেলোর   বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:স্বর্ণের ভাস্কর্য বিষয়শ্রেণী:লক্ষ্মী মন্দির
ইউজি তাকাহাশি (, ; জন্ম: ১১ এপ্রিল ১৯৯৩) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাশিওয়া রেইসোলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।   প্রারম্ভিক জীবন  ইউজি তাকাহাশি ১৯৯৩ সালের ১১ই এপ্রিল তারিখে জাপানের শিগা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ             বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জাপানি ফুটবলার বিষয়শ্রেণী:কাশিওয়া রেইসোলের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:এ-লিগের খেলোয়াড় বিষয়শ্রেণী:শিমিজু এস-পালসের খেলোয়াড় বিষয়শ্রেণী:কিয়োতো সাঙ্গা ফুটবল ক্লাবের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
থাম্ব|টমাস ওয়ালপোল, ১৭৬৪ খোদাই টমাস ওয়ালপোল (৬ অক্টোবর ১৭২৭ - মার্চ ১৮০৩), ১৭৫৬ থেকে স্টাইল করা মাননীয়। টমাস ওয়ালপোল, প্যারিসের একজন ব্রিটিশ এমপি এবং ব্যাংকার ছিলেন।   জীবন  টমাস ওয়ালপোল একটি রাজনৈতিক পরিবারে জন্মগ্রহণ করেন। ১ম ব্যারন ওয়ালপোলের দ্বিতীয় পুত্র এবং তার স্ত্রী তেলিশা, নি লম্বার্ড, তিনি ছিলেন স্যার রবার্ট ওয়ালপোলের ভাতিজা, ১৭২১ থেকে ১৭৪২ সাল পর্যন্ত প্রধানমন্ত্রী ছিলেন।  ওয়ালপোল বণিক স্যার জোশুয়া ভ্যানেকের সাথে অংশীদারিত্বে প্রবেশ করেন,William Stanhope Taylor and John Henry Pringle, eds., Correspondence of William Pitt, John Murray, 1838, vol. 2, p. 328 এবং ১৪ নভেম্বর ১৭৫৩ সালে তার মেয়ে এলিজাবেথ ভ্যানেককে বিয়ে করেন। তিনি ১৭৬০ সালের ৯ জুন মারা যান।Neil Jeffares, Iconographical genealogies: Walpole, Dictionary of Pastellists before 1800, Online edition, 2008  তিনি ১৭৫৪ থেকে ১৭৬১ সাল পর্যন্ত সাডবারির এমপি এবং ১৭৬১ থেকে ১৭৬৮ সাল পর্যন্ত অ্যাশবার্টনের এমপি ছিলেন। ১৭৬২ সালে তিনি উইলিয়াম পিট দ্য এল্ডারকে ডিউক অফ নিউক্যাসলের সাথে সম্পর্ক স্থাপনের প্রয়াসে জড়িত ছিলেন।George Thomas, Earl of Albemarle, Memoirs of the Marquis of Rockingham and his contemporaries, 149-151 ১৭৬৮ সালে তিনি তার চাচাতো ভাই হোরেস ওয়ালপোলের স্থলাভিষিক্ত হন লিনের এমপি হিসেবে, ১৭৮৪ সাল পর্যন্ত তিনি বসেছিলেন, যখন তিনি তার ভাগ্নে হোরাটিও ওয়ালপোলের স্থলাভিষিক্ত হন।  ১৭৫৩ থেকে ১৭৫৪ সাল পর্যন্ত তিনি ইস্ট ইন্ডিয়া কোম্পানির পরিচালক হিসেবে দায়িত্ব পালন করেন। ১৭৭০ এর দশকের গোড়ার দিকে ওয়ালপোল বেঞ্জামিন ফ্র্যাঙ্কলিন সহ একদল বিনিয়োগকারীকে নেতৃত্ব দিয়েছিলেন, যাতে মুকুট থেকে ওহাইওতে একটি ভূমি অনুদান চাওয়া হয়।Report of the Lords commissioners for trade and plantations on the petition of the Honourable Thomas Walpole, Benjamin Franklin, John Sargent, and Samuel Wharton, esquires, and their associates for a grant of lands on the River Ohio, in North America, for the purpose of erecting a new government : with observations and remarks, 1772. B.A. Hinsdale. "The Western Land Policy of the British Government from 1763 to 1775." Ohio Archaeological and Historical Quarterly. Volume I (December 1887) 207-229. থাম্ব|ওয়ালপোল হাউস, চিসউইক মল ১৭৮৭ সালে তিনি তার দ্বিতীয় স্ত্রী, জিন-মার্গেরিট বাটেলহে ডি মন্টভালকে বিয়ে করেন। ১৭৯৯ সাল থেকে তার মৃত্যুর আগ পর্যন্ত ওয়ালপোল চিসউইক মলের চিসউইক মলে একটি বড় বাড়িতে থাকতেন, যার নাম আজ ওয়ালপোল হাউস।'GRAND HOUSES' , chiswickhistory.org.uk  তার ছেলে টমাস (১৭৫৫-১৮৪০) মিউনিখে ব্রিটিশ রাষ্ট্রদূত ছিলেন।   তথ্যসূত্র   বিষয়শ্রেণী:ওয়ালপোল পরিবার বিষয়শ্রেণী:গ্রেট ব্রিটেনের সংসদ সদস্য ১৭৮০-১৭৮৪ বিষয়শ্রেণী:গ্রেট ব্রিটেনের সংসদ সদস্য ১৭৭৪-১৭৮০ বিষয়শ্রেণী:গ্রেট ব্রিটেনের সংসদ সদস্য ১৭৬৮-১৭৭৪ বিষয়শ্রেণী:গ্রেট ব্রিটেনের সংসদ সদস্য ১৭৬১-১৭৬৮ বিষয়শ্রেণী:গ্রেট ব্রিটেনের সংসদ সদস্য ১৭৫৪-১৭৬১ বিষয়শ্রেণী:১৮০৩-এ মৃত্যু বিষয়শ্রেণী:১৭২৭-এ জন্ম বিষয়শ্রেণী:অ্যাশবার্টনের গ্রেট ব্রিটেনের সংসদ সদস্য
প্রশান্ত কুমার মজুমদার একজন ভারতীয় রাজনীতিবিদ ছিলেন। তিনি ২০০৯ সাল থেকে ২০১৪ সাল পর্যন্ত কৃষ্ণনগর লোকসভা কেন্দ্রের লোকসভা সদস্য হিসেবে দায়িত্ব পালন করেছিলেন। তিনি ২০১৯ সালের ২৭ মার্চ ৭৮ বছর বয়সে মৃত্যুবরণ করেন।  তথ্যসূত্র  বিষয়শ্রেণী:পঞ্চদশ লোকসভার সদস্য বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:পশ্চিমবঙ্গের রাজনীতিবিদ বিষয়শ্রেণী:১৯৪১-এ জন্ম বিষয়শ্রেণী:২০১৯-এ মৃত্যু বিষয়শ্রেণী:দক্ষিণ দিনাজপুর জেলার ব্যক্তি বিষয়শ্রেণী:পশ্চিমবঙ্গের লোকসভা সদস্য
লুকাস আরিয়েল বোয়ে (, ; জন্ম: ২৮ ফেব্রুয়ারি ১৯৯৬; লুকাস বোয়ে নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব গ্রানাদা এবং আর্জেন্টিনা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় হিসেবে খেলেন।  বোয়ে ২০২২ সালে আর্জেন্টিনার হয়ে আন্তর্জাতিক পর্যায়ে অভিষেক করেছেন; আর্জেন্টিনার জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন লুকাস আরিয়েল বোয়ে ১৯৯৬ সালের ২৮শে ফেব্রুয়ারি তারিখে আর্জেন্টিনার সান গ্রেগোরিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২২ সালের ২৫শে মার্চ তারিখে, ২৬ বছর ও ২৫ দিন বয়সে, ডান পায়ে ফুটবল খেলায় পারদর্শী বোয়ে ভেনেজুয়েলার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন।https://int.soccerway.com/matches/2022/03/26/south-america/wc-qualifying-south-america/argentina/venezuela/3194733/ উক্ত ম্যাচের ৮৮তম মিনিটে আক্রমণভাগের খেলোয়াড় নিকোলাস গঞ্জালেসের বদলি খেলোয়াড় হিসেবে তিনি মাঠে প্রবেশ করেছিলেন;https://www.worldfootball.net/report/wm-quali-suedamerika-2020-2022-argentinien-venezuela/ ম্যাচে তিনি ২২ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন।https://www.transfermarkt.com/spielbericht/index/spielbericht/3675182 ম্যাচটি আর্জেন্টিনা ৩–০ গোলের ব্যবধানে জয়লাভ করেছিল।https://www.national-football-teams.com/matches/report/34143/Argentina_Venezuela.html আর্জেন্টিনার হয়ে অভিষেকের বছরে বোয়ে সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল আর্জেন্টিনা  ২০২২  ১  ০ সর্বমোট  ১  ০  তথ্যসূত্র  বহিঃসংযোগ     বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:নিওয়েল’স ওল্ড বয়েজের খেলোয়াড় বিষয়শ্রেণী:ইংল্যান্ডে আর্জেন্টিনীয় প্রবাসী ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:সেলতা ভিগোর খেলোয়াড় বিষয়শ্রেণী:রেডিং ফুটবল ক্লাবের খেলোয়াড় বিষয়শ্রেণী:এলচে ফুটবল ক্লাবের খেলোয়াড় বিষয়শ্রেণী:গ্রানাদা ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
নিজড়া ইউনিয়ন বাংলদেশের ঢাকা বিভাগের গোপালগঞ্জ জেলার সদর উপজেলার একটি ইউনিয়ন।   অবস্থান ও সীমানা  গোপালগঞ্জ সদর উপজেলার শেষ প্রান্তে অবস্থিত,উত্তর দিকে কাশিয়ানী উপজেলার ঘোনাপাড়া ইউনিয়ন, পূর্বে বৌলতলী ইউনিয়ন, দক্ষিনে উলপুর এবং পশ্চিমে-দক্ষিণে তালতলা অবস্থিত।   ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  নিজড়া ইউনিয়নভুক্ত নারিকেলবাড়ী গ্রাম সাত-পাগলের গ্রাম নামে পরিচিত।হরিচাঁদ ঠাকুরের অন্যতম শিষ্য গোলক পাগল,মহানন্দ পাগলের জন্মস্থান।প্রতিবছর অনেক মতুয়া ভক্ত এই পূন্যভুমি দর্শনে আসে।   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- ধলু মিনা(২০২২) +প্রাক্তন চেয়ারম্যানগণের তালিকাক্রমিকনামমেয়াদ০১মো:সরোয়ার জান খান(ছারু খা)তখন চেয়ারম্যান পদ ছিল না। প্রেসিডেন্ট বলা হত।(১৯৭১- অজানা)০২মো:কবির উদ্দিন শেখ(১৯৮৪-১৯৮৭)০৩মো:কেরামত মিনা০৪মো:কাওসার শেখ ০৫মো:মুকুল মিনা০৬মো:রবিউল সরদার ০৭মো:আজিজুর রহমান সরদার০৮মো:আজিজুর রহমান সরদার০৯ধলু মিনা২০২২-   আরও দেখুন    ঢাকা বিভাগ  গোপালগঞ্জ জেলা   তথ্যসূত্র   বিষয়শ্রেণী:গোপালগঞ্জ সদর উপজেলার ইউনিয়ন